**De gode argumenter for at engagere sig i et skolesamarbejde**

(Kan bl.a. bruges til at motivere seniorroere til at engagere sig i skolebesøg)

**Hvorfor er det sjovt for dig at hjælpe til ved et skolesamarbejde?**

* En mulighed for at dele din **glæde og begejstring** for rosporten, og også vise klubben og dens historie frem
* Du bliver **en del af et team** af andre roere, der arbejder sammen omkring skolesamarbejdet
* Klubben får **synlighed i lokalområdet** og goodwill i kommunen
* At undervise børn giver masser af **energi, liv og sjove oplevelser**
* En mulighed for at **rekruttere nye medlemmer** til klubben: skoleeleverne, deres forældre og bedsteforældre, skolelærerne

**Hvordan motiverer jeg andre i klubben til også at engagere sig i skolesamarbejdet?**

* **Tal positivt** om skolesamarbejdet og alle de muligheder det giver (se argumenterne ovenfor)
* **Prik bestemte personer på skulderen** og fortæl hvorfor du synes at netop de vil være gode til at løfte denne opgave
* **Intern kommunikation** i klubben om skolesamarbejde (vækker interesse og modvirker modstand):
  + **Orienter klubbens medlemmer**. Brug hjemmesiden, klubbladet og opslagstavler i klubhuset
  + **Fortæl den gode historie** og de positive oplevelser med eleverne (før, under og efter besøget):
    1. ”Vi indgår samarbejde med en skole – hvorfor og hvad forventer vi at få ud af det”
    2. ”Vi samarbejder med en skole – fortæl den gode historie”
    3. ”Vi har samarbejdet med en skole – hør hvad vi fik ud af det”

**Alder ingen hindring**

De unge vil gerne møde voksne i idrætsklubberne, som:

* har et vist fagligt niveau i forhold til sporten
* skaber trygge rammer
* er nysgerrig på de unge og interesserer sig for dem som hele mennesker

*Alderen på de voksne har ingen betydning for hvor sjov de unge synes sporten er.*

**Hvad er det skoleeleverne søger?**

For at give de unge en god oplevelse i klubben og for at øge chancen for at de taler godt om sporten og klubben bagefter, og måske endda får lyst til at prøve kræfter med mere roning, så tænk på hvad det er de unge søger:

* Det skal være sjovt (de trives, har spændende oplevelser og smiler/griner)
* Det skal være spændende (det er seriøst og de lærer noget nyt)
* Instruktørerne er gode (til det faglige og til at skabe tryghed)
* Det skal være sammen med nogen de kender og som er på deres niveau

Hvis eleverne får en god oplevelse i klubben deler de den med deres søskende, forældre (og bedsteforældre) og venner. **Målgruppen er dermed meget større** end de elever, der er på besøg i klubben. Så giv dem noget godt at tale om!

*Husk at et skolesamarbejde ikke er spildt, hvis det ikke giver nye medlemmer.*

*Det har potentiale til at give så meget andet til jeres klub!*